Սերգեյ Բուռնազյան

Սերգեյ Ավդեյի Բուռնազյան (), հայ օդաչու, Խորհրդային Միության հերոս (հետմահու, 02.08.1944), ավագ լեյտենանտ։

Կենսագրություն 
1931 թվականից բնակվել է Երևանում։

Ավարտել է Խերսոնի ավիաուսումնարանը։ Հայրենական մեծ պատերազմ 1941-1945) գործողությունների ժամանակ ծառայել է կործանիչ ավիացիայում (1942 թվականի հոկտեմբերից՝ էսկադրիլիայի հրամանատար)։

Մասնակցել է Բրյանսկի, Խարկովի շրջաններում մղված մարտերին, Ստալինգրադյան և Հարավային ռազմաճակատների գործողություններին։

Կատարել է 244 մարտական թռիչք, ոչնչացրել թշնամու 24 ինքնաթիռ, որոնցից 10-ը միայն մեկ օրվա՝ 1942 թվականի սեպտեմբերի 8-ի ընթացքում։

Հիշատակ 
Սերգեյ Բուռնազյանի անունով են կոչվել Հայաստանի ավիամարզական ակումբը, Երևանի փողոցներից մեկը։

Ծանոթագրություններ 

Հայ օդաչուներ
Հայրենական մեծ պատերազմի մասնակիցներ